शनिवार के ये 7 काम पलट सकते हैं आपकी काया, रहें जरा संभलकर
By: Ankur Sat, 17 Aug 2019 08:57 AM
शनिवार का दिन शनिदेव को समर्पित होता हैं और इस दिन सभी शनिदेव की पूजा कर उनका आशीर्वाद प्राप्त करने की कामना करते हैं। इसके लिए शनिदेव को तेल चढ़ाया जाता हैं ताकि उनके प्रकोप से बचा जा सकें। लेकिन इसी के साथ ही शनिवार के दिन से जुड़ी कुछ जरूरी बातें हैं जिनपर ध्यान देना भी बहुत जरूरी होता हैं अन्यथा यह आपके लिए कष्टकारी साबित होते हैं। तो आइये जानते हैं शनिवार से जुड़े उन कामों के बारे में जिन्हें करने से बचना चाहिए।
मांसाहार
शनिवार के दिन अगर आप मांसाहार का सेवन करते हैं, तो इससे आपको शनि के प्रकोप का सामना करना पड़ सकता है।
शराब
शनिवार के दिन किसी भी प्रकार का नशा, शराब, सिगरेट आदि सेवन नहीं करना चाहिए। इससे शनिदेव क्रोधित होते हैं।
लोहा
लोहा या लोहे से बनी चीजों को इस दिन खरीदना शनिदेव का अपमान करना होता है। शनिवार के दिन लोहे का दान करने से शनि प्रसन्न होते हैं।
काली वस्तुएं
शनिवार के दिन काली वस्तुएं, काले वस्त्र आदि को ग्रहण नहीं करना चाहिए। बल्कि इस दिन इन वस्तुओं का दान करना श्रेष्ठ होता है।
काले तिल
काले तिल का सेवन करना या इन्हें खरीदना इस दिन निषेध माना जाता है। अगर आप ऐसा करते हैं तो शनि के क्रोध के भागी हो सकते हैं।
तेल
किसी भी प्रकार का तेल इस दिन नहीं खरीदना चाहिए और ना ही तेल का अधिक इस्तेमाल करना चाहिए। तैलीय चीजों का सेवन भी इस दिन न करें। तेल का दान इस दिन शुभ होता है।
मसूर
शनिवार के दिन घर में मसूर की दाल न बनाएं और ना ही कहीं बाहर इसका सेवन करें। हो सके तो इस दिन मसूर का दान करना चाहिए। इससे शनिदेव प्रसन्न होते हैं।